
ANTIKŪNAI, SKIRTI DIAGNOSTINIAMS TYRIMAMS, ATLIEKAMIEMS IMUNOHISTOCHEMIJOS TYRIMO METODU (10145)

	1. VšĮ Vilniaus universiteto ligoninė Santaros klinikos (toliau - PO), vykdydama viešąjį pirkimą numato įsigyti antikūnus, skirtus diagnostiniams tyrimams, atliekamiems imunohistochemijos tyrimo metodu (toliau - prekės).
	2. PO vykdo tarptautinį pirkimą atviro konkurso būdu.
	3. Išankstinis skelbimas apie pirkimą nebuvo paskelbtas.
	4. Tiesioginį ryšį su tiekėjais įgaliotas palaikyti perkančiosios organizacijos atstovas: Jolita Balandienė, vyriausioji viešųjų pirkimų specialistė, tel. +370 52365107, el. p. jolita.balandiene@santa.lt, Santariškių g. 2, LT-08406 Vilnius.
	5. Pirkimo objektas yra antikūnai, skirti diagnostiniams tyrimams, atliekamiems imunohistochemijos tyrimo metodu.
6. Pirkimas skaidomas į atskiras 6 pirkimo dalis. Pasiūlymą galima teikti vienai, kelioms ar visoms pirkimo dalims.
7. Reikalavimai pirkimo objektui (perkamų prekių sąrašas, kiekiai) nurodyti SPS 1 priede „Techninė specifikacija“ ir SPS 2 priede „Prekių pirkimo – pardavimo sutartis“. 
8. Tiekėjo įsipareigojimų įvykdymo vieta yra: VšĮ Vilniaus universiteto ligoninė Santaros klinikos, Baublio g. 5, LT-08406 Vilnius.	
	9. EBVPD pildomas pagal SPS 3 priede pateiktą failą/šabloną (pateikiamas kartu su pasiūlymu).
	10. Tiekėjo pašalinimo pagrindai ir jų nebuvimą patvirtinantys dokumentai nurodyti BPS 3.10.p.
	11. Tiekėjas, dalyvaujantis pirkime, turi atitikti šiuos ekonominės ir finansinės būklės, techninio ir profesinio pajėgumo kvalifikacinius reikalavimus ir, jeigu taikytina, laikytis kokybės vadybos sistemos ir (arba) aplinkos apsaugos vadybos sistemos standartų: netaikoma.
12. Kitų atrankos reikalavimų tiekėjams nenustatoma.
	13. Pasiūlymo galiojimo užtikrinimas nereikalaujamas.
	14. Siekiant patikrinti konkretaus tiekėjo prekių atitikimą keliamiems reikalavimams, jų tinkamumą ir saugumą naudoti, teikiant sveikatos priežiūros paslaugas, pirkime gali būti reikalaujama per 7 kalendorines dienas pateikti prekių pavyzdžius, kurių PO pareikalaus pasiūlymų vertinimo metu. Tiekėjo prašymu, pavyzdžių pateikimo terminas galės būti pratęstas vieną kartą ne ilgiau kaip 5 d. d. Prekių pavyzdžius, kartu su visais baziniais reagentais (suderintais su reakcijų atlikimo sistemomis Ventana BenchMark ULTRA ir/arba DAKO Link, ir/arba DAKO OMNIS), būtinais tyrimo testavimui atlikti, tiekėjas turi pateikti neatlygintinai, savo sąskaita. Nepateikus prekių pavyzdžių, pasiūlymas bus atmetamas. PO turi teisę atmesti tiekėjo pasiūlymą, jeigu tikrindama prekių pavyzdžius nustato, kad tiekėjo siūlomos prekės neatitinka techninės specifikacijos reikalavimų ir/arba kelia riziką PO atliekamų procedūrų saugumui. PO yra viena didžiausių ligoninių Lietuvoje, teikianti aukščiausio tretinio lygio specializuotas asmens sveikatos priežiūros paslaugas, kurioje atliekamos itin sudėtingos operacijos/procedūros. Atsižvelgiant į tai,  PO privalo užtikrinti teikiamų medicinos paslaugų kokybę bei pacientų saugumą, todėl perkamos priemonės privalo atitikti tiek techninės specifikacijos reikalavimus, tiek ir  tokių priemonių notifikuotų įstaigų nustatytus kokybinius reikalavimus, atitinkančius PO poreikį (kaip pvz., dėl nekokybiškų priemonių negali būti traumuojami paciento audiniai (t. y. negali būti teikiamos nekokybiškos, nesaugios medicinos paslaugos)).
15. PO atsako į CVPIS prašymą dėl pirkimo dokumentų, jei prašymas yra pateiktas likus 9 kalendorinėms dienoms iki pasiūlymų pateikimo termino pabaigos.
	16. Tiekėjo CVPIS prašymu papildomi pirkimo dokumentai (paaiškinimai ar pataisymai) pateikiami ne vėliau kaip likus 6 kalendorinėms dienoms iki pasiūlymų pateikimo termino pabaigos, jei jų paprašyta laiku.	
            17. PO rengti susitikimų su tiekėjais  neketina.
            18. PO ekonomiškai naudingiausią pasiūlymą išrenka pagal mažiausią kainą. Pasiūlymo (vertinamoji) kaina negali būti didesnė nei PO numatyta pirkimo vertė. Ją viršijus, pasiūlymas bus atmestas dėl siūlomos per didelės, perkančiajai organizacijai nepriimtinos, kainos (BPS 13.1.5 p). Atmesdama pasiūlymus dėl per didelės pasiūlymo kainos, PO vertins galutines pasiūlymų kainas su visais mokesčiai, t. y. įskaitant tiekėjo nurodytą PVM bei dėl sutarties sudarymo su viešojo pirkimo laimėtoju PO įgyjamas mokestines prievoles (ar teises). Maksimali pasiūlymo (vertinamoji) kaina kiekvienai pirkimo daliai yra tokia:
	Pirkimo dalies Nr.
	Pirkimo dalies pavadinimas
	Kaina Eur be PVM
	Kaina Eur su PVM

	1
	Reagentai iš prekių katalogo: Biocare Medical
	50587,00
	61210,27

	2
	Reagentai iš prekių katalogo: Abcam
	73975,00
	89509,75

	3
	Reagentai iš prekių katalogo: SantaCruz
	4880,00
	5904,80

	4
	Reagentai iš prekių katalogo: Origene
	22338,00
	27028,98

	5
	Reagentai iš prekių katalogo: BioSB
	32220,00
	38986,20

	6
	Reagentai iš prekių katalogo: Biovita
	16000,00
	19360,00


Pastaba. PO kaina suplanuota taikant 21 % PVM tarifą. Tais atvejais, kai tiekėjas teikia pasiūlymą ir taiko kitokį nei PO suplanuotas PVM tarifas, tiekėjas kartu su pasiūlymu pateikia laisvos formos dokumentą, kuriame nurodo priežastis, dėl kurių taikomas jo pasirinktas PVM tarifas. 
19. Elektroninis aukcionas pirkime nebus rengiamas.
	20. Tiekėjo pasiūlymo forma pateikta SPS 4 priede ,,Pasiūlymo forma”.
	21. Įsigyti prekių naudojantis Centrinės perkančiosios organizacijos (toliau – CPO LT) elektroniniu katalogu galimybės nėra.
	22. Šiame pirkime taikomi aplinkos apsaugos kriterijai (žaliųjų pirkimų reikalavimai). Aplinkos apsaugos kriterijai nustatyti pagal Lietuvos Respublikos aplinkos ministro  Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ https://e-seimas.lrs.lt/portal/legalAct/lt/TAD/TAIS.403512/asr 4.4.4. papunktį. Aplinkos apsaugos kriterijai nustatyti pirkimo sąlygų viešojo pirkimo – pardavimo sutarties projekte kaip tiekėjo įsipareigojimas.

SPS priedai:
1. Techninė specifikacija.
2. Prekių pirkimo-pardavimo sutartis.
3. EBVPD failas/šablonas.
4. Pasiūlymo forma.

